ঢাকা, ৯ জুলাই (শীর্ষ নিউজ  ডেস্ক): জাতীয় মহিলা ফুটবল চ্যাম্পিয়নশিপের ফাইনালে উঠেছে নারায়ণগঞ্জ জেলা। শনিবার চট্টগ্রাম এমএ আজিজ স্টেডিয়ামে আসরের দ্বিতীয় সেমি ফাইনালে টাইব্রেকারে তারা ৪-৩ গোলে পরাজিত করে যশোর জেলাকে। নির্ধারিত সময়ের খেলা গোলশূন্যভাবে শেষ হয়। এরপর ফাইনালিস্ট নির্ধারিত হয় টাইব্রেকারে। আগামী ১১ জুলাই ফাইনালে একই ভেনূ্যতে বিকেল ৪টায় তারা বাংলাদেশ আনসার ও ভিডিপির মুখোমুখি হবে। শুক্রবার প্রথম সেমি ফাইনালে সাতক্ষীরা জেলাকে ৬-১ গোলে বিধ্বস্ত করে ফাইনালে ওঠে আনসার। (শীর্ষ নিউজ ডটকম/ এমআর/সস/ ২২.২২ঘ.)